کوئٹہ (آن لائن) آڈیٹر جنرل آف پاکستان (اے جی پی) رپورٹ نا رد اٹ زکوٰة فنڈ اٹ بلوچستان نا بشخ 5درسَد ءِ ہراکہ ایلو صوبہ غاتیان کم ءِ۔ رپورٹ نا رد اٹ اے جی پی بلوچستان نا زکوٰة فنڈ انا بشخ وپانٹ اٹ بلوچستان نا بشخ ایلو صوبہ غاتیان کم ءِ‘ دا فنڈ اٹ اسلام آباد نا بشخ 35درسَد‘ فاٹا نا 46درسَد و گلگت بلتستان نا 19درسَدءِ‘رپورٹ نارد اٹ ایلو 93درسَد فنڈ ءِ صوبہ غاتے ٹی بشخنگک ہراٹی 87درسَد فنڈ پنجاب‘ 24درسَد سندھ، 14درسَد خیبر پختونخوا و 5درسَد بلوچستان ءِ تننگک۔
